Man vas oor vrou se lyk in rivierDie Vaalrivier, soos gesien van die N8 in die Noord-Kaap Foto: Google Maps ŉ Man is in hegtenis geneem nadat ŉ 29-jarige vrou se liggaam in die Vaalrivier in die Noord-Kaap gevind is. Die 32-jarige man is Maandag in hegtenis geneem nadat die vrou se liggaam oor die naweek gevind is, het kapt. Sergio Kock, woordvoerder van die polisie, gesê. Die vrou is intussen geïdentifiseer as Angelique Harmse. Haar liggaam is Saterdag omstreeks 13:30 in die Vaalrivier naby die Riverton-brug gevind. Die liggaam was al gedeeltelik ontbind en sy was halfnaak. Die ondersoek duur voort. Enigiemand met inligting oor die voorval kan sers. Modise Moshotla kontak by 082 302 0407.